钦定古今图书集成/明伦汇编/官常典/第259卷 > 梁
## 钦定古今图书集成/明伦汇编/官常典/第259卷 > 梁

梁仍设中书监令，统侍郎、舍人等员。

按《隋书百官志》：“中书省置监、令各一人，掌出内帝命。
侍郎四人，功高者一人，主省内事。又有通事舍人、主
事令史等员，及置令史以承其事。”通事舍人，旧入直
阁内，梁用人殊重，简以才能，不限资地，多以他官兼
领。其后除通事，直日中书舍人。天监七年，徐勉为
吏部尚书，定为十八班，以班多者为贵，中书监为十
五班，中书令为十三班，中书舍人为“四班”，又中书正
令史为“三品勋位。”